proxectonos/corpus_dominio_legal_administrativo_tmp huggingface dataset:
EXPOSICIÓN ANUAL DOS REXISTROS DE INTERESES 2017
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 31/01/2018)

EXPEDIENTE REXISTROS MUNICIPAIS INTERESES TRÁMITE ANUNCIO EXPOSICIÓN ANUAL DOS REXISTROS DE INTERESES 2017 Dispón o art.30.9 do Regulamento Orgánico do Pleno e das súas Comisións deste Concello, tras a modificación publicada no BOP do 12.05.2011, que anualmente publicarase anuncio de exposición das declaracións inscritas nos Rexistros de Intereses municipais. Esta exposición terá lugar logo do transcurso do prazo das modificacións posibles por razón das declaracións tributarias anuais, segundo o art.26.3 do mesmo regulamento. Tal resulta en aplicación do disposto no art.75.7 da Lei 7/1985, Reguladora das Bases do Réxime Local. Non obstante, por consentimento de todos os membros corporativos decidiuse a publicación íntegra das súas declaracións de intereses na sede electrónica municipal, por entendela máis acorde co art.8.1 h) da Lei 19/2013, de Transparencia e bo goberno. Ditas declaracións constan, pois, publicadas na sede electrónica do Concello de Pontevedra (http://sede.pontevedra. gal/), menú transparencia, Información institucional e organizativa, declaracións anuais de bens e actividades; así como na web municipal (http://www.pontevedra. gal/), Concello, Corporación, declaracións de intereses. Polo que atinxe ao restante persoal obrigado a efectuar tales declaracións (persoal directivo local e funcionarios con habilitación nacional do art.92 bis.6, par.4, ambos segundo a DAd.15ª, da Lei 7/1985), non existe acordo similar. Xa que logo, e en cumprimento do sinalado, exponse ao público durante os 7 días hábiles seguintes á publicación do presente anuncio, as declaracións sobre causas de posible incompatibilidade e actividades que proporcionen ou podan proporcionar ingresos económicos, e as declaracións sobre bens e dereitos patrimoniais, do persoal non corporativo deste Concello obrigado a isto. De así estimarse poderá presentarse solicitude de acceso nos termos do apartado 5 do art.30 do devandito Regulamento Orgánico, que será resolta segundo tal precepto. O Secretario
APROBACIÓN INICIAL POLO PLENO DA CORPORACIÓN, EN SESIÓN ORDINARIA DE DATA 26/11/2018, DO EXPEDIENTE DE TRANSFERENCIA DE CRÉDITOS ENTRE APLICACIÓNS DE GASTOS DE DISTINTA ÁREA DE GASTO NO ORZAMENTO EN VIGOR
ADMINISTRACIÓN LOCAL — Municipal — Pontecesures (Presupostos e cadros de persoal, 29/11/2018)

Aprobado inicialmente polo Pleno da Corporación, en sesión Ordinaria de data 26/11/2018, o expediente de transferencia de créditos entre aplicacións de gastos de distinta área de gasto no orzamento en vigor, exponse ó público a efectos de reclamacións durante 15 días, contados desde o día seguinte o da inserción do presente anuncio no Boletín Oficial da Provincia, de acordo co artigo 169.1 en relación co 179.4 do Real Decreto Lexislativo 2/2004, de 5 de marzo, Texto Refundido da Lei Reguladora das Facendas Locais. De non producirse reclamacións este expediente considerarase definitivamente aprobado. En Pontecesures, O Alcalde, Juan Manuel Vidal Seage (Documento asinado dixitalmente, na data indicada á marxe)
EDICTO DE APROBACIÓN DEFINITIVA DA MODIFICACIÓN DA ORDENANZA FISCAL REGULADORA DA TAXA POLA UTILIZACIÓN DAS INSTALACIÓNS DEPORTIVAS
ADMINISTRACIÓN LOCAL — Municipal — Rodeiro (Ordenanzas e Regulamentos, 02/07/2018)

Transcorrido o prazo de exposición ao público do acordo de aprobación provisional da modificación da Ordenanza Fiscal reguladora da Taxa pola utilización das instalacións deportivas do Concello de Rodeiro, adoptado polo Pleno do Concello na sesión celebrada o día 30 de abril de 2018, e non téndose presentada reclamación algunha contra o mesmo, dito acordo así como a modificación da Ordenanza Fiscal anexa quedan elevados a definitivos, de conformidade co disposto no artigo 17.3 do Real Decreto Lexislativo 2/2004, do 5 de marzo, polo o que se aproba o texto refundido da Lei reguladora das Facendas Locais. De conformidade co disposto no artigo 19.1 da devandita Lei, contra o presente acordo os interesados lexítimos poderán interpoñer o correspondente recurso contencioso-administrativo na forma e prazos que establece a Lei reguladora de dita xurisdición. Rodeiro, 26 de xuño de 2018 A alcaldesa en funcións (sinatura dixital) Concepción I. Somoza Calviño Modifícase parcialmente a Ordenanza Fiscal reguladora da Taxa pola utilización das instalacións deportivas do Concello de Rodeiro, aprobada polo Pleno do Concello na sesión celebrada o día 24 de abril de 2010 e publicada definitivamente no Boletín Oficial da Provincia núm.201, correspondente ao día 19 de outubro de 2010 (corrección de erros BOP núm.236, do 10/12/10), non seguintes termos: Modifícase o artigo 2 da Ordenanza suprimindo a utilización da instalación deportiva da piscina como feito impoñible da taxa. Modifícase o artigo 17 da Ordenanza suprimindo integramente o apartado 3 (piscina) e os subapartados 5.1, 5.2, 5.3 e 5.4. A presente modificación entrará en vigor a partir do día seguinte ao da súa publicación no Boletín Oficial da Provincia e manterá a súa vixencia indefinidamente en tanto non sexa modificada ou derrogada expresamente. A alcaldesa en funcións O secretario (sinatura dixital) (sinatura dixital) Concepción I. Somoza Calviño José María Novo Ramos
INCOACIÓN DO PROCEDEMENTO DE INVESTIGACIÓN DE BENS MUNICIPAIS
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 01/03/2018)

Aprobouse a incoación do Procedemento de Investigación de Bens Municipais en relación ao posible carácter demanial de camiño sito no lugar de Barcenal que discorre entre as parcelas catastrais número 899, 889, 1198 e 1199 do polígono 21 do Concello de Pazos de Borbén, e que presenta as seguintes características segundo informe técnico municipal: Exponse no taboleiro de anuncios da Corporación durante quince días, acordando asemade a apertura dun período de información pública no prazo de UN MES a contar dende a data en que deba darse por rematada a publicación de anuncio no taboleiro municipal para que as persoas afectadas podan alegar por escrito canto estimen conveniente ao seu dereito acompañando todos os documentos en que funden as súas alegacións.
APROBACIÓN DO PLAN NORMATIVO CONCELLO BUEU 2018
ADMINISTRACIÓN LOCAL — Municipal — Bueu (Ordenanzas e Regulamentos, 13/02/2018)

O Pleno da corporac ión municipal, na sesión ordinaria celebrada con data 05.02.2018, acordou o seguinte: Tramítanse e aproban conforme ao disposto nas normas especiais reguladoras da imposición e ordenación de tributos locais; e en canto á súa publicación e entrada en vigor, segundo establece o artigo 70.2 da Lei Reguladora das Bases do Réxime Local, estarase ao disposto na normativa reguladora das Facendas Locais. Por iso, tendo en conta a súa especialización e porque, como regra xeral, son obxecto de revisión periódica non se considerou oportuno incluílas no Plan Normativo anual. b) A necesidade e oportunidade da súa aprobación. c) Os obxectivos da norma. d) As posibles solucións alternativas regulatorias e non regulatorias. O que se publica en cumprimento da orde contida no acordo de referencia en base aos principios de publicidade e transparencia que resultan da Lei 19/2013, de 9 de decembro, de transparencia, acceso á información pública e bo goberno en relación coa Lei 39/2015, de 1 de outubro, do Procedemento Administrativo Común das Administracións Públicas. Poderá consultarse a proposta xustificativa de dito plan normativo co acceso ao citado documento a través da pestaña “INFORMACIÓN XERAL” da sede electrónica mediante a introdución na pestaña relativa a “INFORMACIÓN XERAL” da sede electrónica do concello de Bueu (https://sedelectronicabueu.gal) do seguinte código seguro de verificación (CSV) nos termos previstos no artigo 42. b) da lei 40/2015 de 1 de outubro do sector público: 9ZJX93JGTQQG6ZK2Y755WENDQ (Documento asinado electrónicamente).
COBRANZA DO PADRÓN DE SERVIZO DE AXUDA NO FOGAR, SETEMBRO 2018
ADMINISTRACIÓN LOCAL — Municipal — Cambados (Recadación, 17/12/2018)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SERVIZO AXUDA FOGAR SETEMBRO 2018 o seguinte: Durante o prazo comprendido entre 19 de Decembro de 2018 ata o 20 de Febreiro de 2019, procederase ó cobro en período voluntario da cota do Padrón citado. Forma de Pagamento a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demáis conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
CONVENIO DE COLABORACIÓN ENTRE A DEPUTACIÓN DE PONTEVEDRA E O CONCELLO DE RIBADUMIA PARA O DESENVOLVEMENTO DO PROTOCOLO XERAL PARA A POSTA EN VALOR DOS XACEMENTOS GALAICO-ROMANOS DA PROVINCIA DE PONTEVEDRA
ADMINISTRACIÓN LOCAL — Provincial — Deputación Provincial (Convenios, 05/03/2018)

De conformidade co establecido no artigo 18 da Lei 38/2003, de 17 de novembro, Xeral de Subvencións, e na base 25.16 das de execución do orzamento provincial para o ano 2016, publícanse as axudas económicas concedidas no mes de xaneiro de 2018 e que foron tramitadas polo Servizo de Turismo Rías Baixas da Deputación de Pontevedra.1510002 Ribadumia P3604600A Concello de Ribadumia Convenio de colaboración entre a Deputación de Pontevedra e o Concello de Ribadumia para o desenvolvemento do Protocolo xeral para a posta en valor dos xacementos galaico-romanos da provincia de Pontevedra Recuperación do xacemento Monte do Castro 180.597,25 € Pontevedra, a 16 de febreiro de 2018. Xefa do Servizo de Turismo Laurentiu Gabriel Fernandez Escalante Rita
EXTRACTO DOS ACORDOS DA XUNTA DE GOBERNO DE 07.06.2018
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 18/06/2018)

Extracto dos acordos adoptados pola Xunta de Goberno Local do Concello de Pontevedra na sesión extraordinaria e urxente que tivo lugar o día 07.06.2018 1.—RATIFICACIÓN DA URXENCIA DA SESIÓN.2.—APROBACIÓN DO PROXECTO DE MODIFICACIÓN DE CRÉDITO Nº 7/2018 (2-SUP/2018), MEDIANTE CRÉDITO EXTRAORDINARIO E SUPLEMENTO DE CRÉDITO POR UN IMPORTE TOTAL DE DE CATROCENTOS CUARENTA E CATRO MIL DEZ EUROS CO DEZANOVE CÉNTIMOS (444.010,19 €). EXPEDIENTE: 2018/MODORZA/000007.
APROBACIÓN INICIAL EXP. DE MODIFICACIÓN DE CRÉDITOS NÚM.18/2018
ADMINISTRACIÓN LOCAL — Municipal — Vila de Cruces (Presupostos e cadros de persoal, 08/10/2018)

O Pleno deste Concello, en sesión ordinaria celebrada o día 26 de setembro de 2018, acordou a aprobación inicial do expediente de modificación de créditos n.18/2018 do Orzamento en vigor, na modalidade de Transferencia de Crédito. E en cumprimento do disposto no artigo 169.1 por remisión do 179.4 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de QUINCE DÍAS a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Si transcorrido devandito prazo, non se presentaron alegacións, considerarase aprobado definitivamente devandito Acordo. Documento asinado electronicamente á marxe. O alcalde
DITAME FAVORABLE DA CONTA XERAL DO EXERCICIO 2017
ADMINISTRACIÓN LOCAL — Municipal — Consorcio para o Servicio contra Incendios e Salvamentodas Comarcas de Deza e Tabeirós-Terra de Montes (Presupostos e cadros de persoal, 10/10/2018)

A Comisión Especial de Contas do Consorcio Contraincendios das Comarcas de Deza e Tabeirós Terra de Montes, en sesión extraordinaria celebrada o día 2 de outubro de 2018, ditaminou favorablemente a Conta Xeral do exercicio 2017 de conformidade co disposto no art.212 do Real Decreto Lexislativo 2/2004 polo que se aproba o Texto Refundido da Lei 39/1988, de 28 de decembro, Reguladora das Facendas locais, e disposicións concordantes, exponse o público nas dependencias, e ábrese un período de 15 días e 8 mais de exposición ao público, contados a partir do día seguinte ó da publicación deste anuncio no B. O. P., co fin que os interesados poidan examina-lo expediente e presentar as reclamacións que estimen oportunas. En Silleda, a 3 de outubro de 2018. O presidente Ramiro Varela Peón
APROBACIÓN INICIAL DO ORZAMENTO MUNICIPAL DO CONCELLO DE MEAÑO PARA O EXERCICIO 2018
ADMINISTRACIÓN LOCAL — Municipal — Meaño (Presupostos e cadros de persoal, 05/01/2018)

Aprobado inicialmente polo Pleno da Corporación, en sesión extraordinaria de data 28 de decembro de 2017, o Orzamento Municipal correspondente ao exercicio económico 2018, así coma as Bases de Execución, Relación de Postos de Traballo e o Cadro de Persoal, a relación de cargos con dedicación, a asignación a grupos políticos, as subvencións nominativas e demais documentación que integra o expediente do Orzamento; dando cumprimento ao artigo 169.1 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público por un prazo de quince días hábiles, contados a partir do día seguinte ao da publicación deste anuncio no Boletín Oficial da Provincia, durante os cales os interesados poderán examina-lo e presentar reclamacións ante o Pleno da Corporación, segundo se sinala no artigo 170 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais. O Presuposto Municipal considerarase definitivamente aprobado si durante o devandito prazo non se presentasen reclamacións ó mesmo, ó abeiro do artigo 169.1 do R. D. Lvo.2/2004, do 5 de marzo. En Meaño. Documento datado e asinado dixitalmente. A Alcaldesa María Lourdes Ucha Varela
PROCEDEMENTO ORDINARIO 912/2017, NOTIFICACIÓN E CITACIÓN A NOVA MAQUINARIA Y UTILLAJES, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 17/01/2018)

Decreto de data 02/11/2017 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 20/07/2018 ás 10:40 horas, para a celebración dos actos de conciliación e, no caso, xuízo, ao demandado NOVA MAQUINARIA Y UTILLAJES S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, tres de xaneiro do dous mil dezaoito. O Letrado da administración de xustiza
PLAN DE COFINANCIAMENTO DOS SERVIZOS SOCIAIS COMUNITARIOS MUNICIPAIS PARA O EXERCICIO 2018
ADMINISTRACIÓN LOCAL — Provincial — Deputación Provincial (Subvencións e axudas, 16/02/2018)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria, cuxo texto completo pode consultarse na Base de Datos Nacional de Subvencións: http: www.pap. minhap. gob. es/bdnstrans/index Servizos sociais comunitarios municipais básicos dos concellos de menos de 20.000 habitantes da provincia de Pontevedra. Constitúe o obxecto destas bases proporcionarlles asistencia económica aos concellos de menos de 20.000 habitantes nas súas competencias en materia de servizos sociais comunitarios básicos recollidas na Lei 13/2008, de 3 de decembro, de servizos sociais de Galicia. Bases de subvencións aprobadas por acordo da Xunta de Goberno da Deputación de Pontevedra de 2 de febreiro de 2018; Bases de execución do Orzamento provincial para o ano 2018; Lei 38/2003, xeral de subvencións; Real decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións; e a demais lexislación de aplicación. A contía máxima dispoñible para levar a cabo o Plan de cofinanciamento dos servizos sociais comunitarios municipais para o ano 2018 é de 2.305.113,33 euros. O prazo para a presentación de solicitudes comezará o día seguinte ao da publicación do extracto da convocatoria no Boletín Oficial da Provincia de Pontevedra (BOPPO) e rematará en 15 días hábiles. Pontevedra, a 7 de febreiro de 2018. A presidenta Mª del Carmen Silva Rego
EXPOSICIÓN PÚBLICA DO PADRÓN DE AUGA E DEPURACIÓN DO 1º TRIMESTRE DE 2018
ADMINISTRACIÓN LOCAL — Municipal — Vilagarcía de Arousa (Recadación, 07/05/2018)

Aprobado pola Xunta de Goberno Local de 23 de abril de 2018 o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 1º trimestre de 2018, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago establécese entre o 30 de abril de 2018 e o 29 de xuño de 2018, o cargo dos recibos domiciliados efectuarase o 4 de maio, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 24 de abril de 2018 O SR. ALCALDE Asdo./.
LICITACIÓN PARA A ADXUDICACIÓN DO SERVIZO DE BAR E A SÚA EXPLOTACIÓN NO KARTING DA MAGDALENA
ADMINISTRACIÓN LOCAL — Municipal — Forcarei (Contratos administrativos, 02/02/2018)

Organismo: Concello de Forcarei. Dependencia: Secretaría. Núm. Expte: 2018. Descrición do obxecto: adxudicación do servizo de bar e a súa explotación no karting da Magdalena. Tramitación: Ordinaria. Procedemento: Aberto Forma: Concurso, atendendo a varios criterios de adxudicación Provisional: non se esixe. Definitiva: 50 € Prazo de execución: 2 anos, con posibilidade de prórroga expresa por dous anos máis. Entidade: Concello de Forcarei (Secretaría) Domicilio: Praza da Igrexa nº 1. Localidade: Forcarei, C. P. 36550 Teléfono 75.50.36/75.54.32 Fax 75.40.82. Paxina web https://forcarei.sedelectronica. gal Data límite de obtención de documentación e información: Ata o día de finalización do prazo de presentación de proposicións. Clasificación: Non se esixe. Solvencia económica e financeira, e solvencia técnica e profesional: Os requisitos específicos do contratista en canto á solvencia económica e financeira, así como á solvencia técnica e profesional, indicanse no prego de cláusulas economico-administrativas. Outros requisitos específicos: Indícanse nos pregos de cláusulas económico-administrativas. Data límite de presentación: A que resulte de contar 7 días naturais dende o seguinte á publicación deste anuncio no BOP e no perfil do contratante. Documentación a presentar: A que figura no prego de condicións. Lugar de presentación: 1º.—Entidade: Concello de Forcarei.2º.—Domicilio: Praza da Igrexa, nº 1 3º.—Localidade: Forcarei CP 36550 Entidade: Concello de Forcarei. Domicilio: Praza da Igrexa nº 1 Localidade: Forcarei. CP 36550. Data: Terceiro día hábil seguinte ó do remate de presentación de ofertas, excepto sábados. Hora: 13:00 horas. Estarán de manifesto tódolos días hábiles na Secretaría do Concello e no perfil do contratante na páxina web seguinte: https://forcarei.sedelectronica. gal. Forcarei, 18 de xaneiro do 2018 A Alcaldesa, Asdo.: Belén Cachafeiro Anta
CORRECCIÓN DE ERROS, COBRANZA LIXO PRAZA 2T 2018
ADMINISTRACIÓN LOCAL — Municipal — Cambados (Recadación, 24/08/2018)

A Alcaldía, no uso das facultades que lle confire a normativa local vixente, dita o seguinte Aprobado o Padrón da TAXA de Recollida, Tratamento e Eliminación de Residuos Solidos da Praza do 2º Trimestre do ano 2018 por Decreto 2018-0522 de 14 de agosto de 2018, detectado un erro no período voluntario de cobro establecido no punto 4º, esta Alcadía ten ven en 1º Establecer como período voluntario de cobro o comprendido entre o 20 de Agosto de 2018 ata 22 de Outubro de 2018.2º Que se proceda á publicación desta rectificación no Boletín Oficial da Provincia. Asinado dixitalmente á marxe.
APROBACIÓN PROVISIONAL DA MODIFICACIÓN ORZAMENTARIA MEDIANTE SUPLEMENTO DE CRÉDITO MC 38/18 SC 01/18
ADMINISTRACIÓN LOCAL — Municipal — Redondela (Presupostos e cadros de persoal, 05/12/2018)

O Concello Pleno, en sesión ordinaria celebrada o día 30/11/2018 aprobou inicialmente o expediente de crédito número 38/2018, suplemento de crédito 01/2018 por importe de 23.042,29 € para destinar o sobrante do investimento no cambio de bordillos e xardineiras na Alameda de Redondela en amortizar anticipadamente a débeda do Concello. O referido expediente permanecerá exposto ao público na Secretaría do Concello durante o prazo de quince días hábiles a partir do día seguinte ao da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado, sen necesidade de novo acordo plenario. O que se fai público aos efectos previstos na citada lexislación. O alcalde de Redondela Jessica Marcela Albarellos Delgado de Mendoza
DECRETO DE ALCALDÍA
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 20/06/2018)

Visto o expediente de casamento civil remitido polo Xulgado de Paz de Vilaboa para a celebración de matrimonio civil, que terá lugar o día 07 de xullo de 2018, de acordo coa Instrución de 26 de xaneiro de 1995 sobre autorización de matrimonio civil polos alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, DISPOÑO. Sinatura electrónica na marxe. O alcalde José Luis Poceiro Martínez
FORMALIZACIÓN DO CA Nº 05/17 SANEAMENTO EN CARREGAL DE ABAIXO
ADMINISTRACIÓN LOCAL — Municipal — Tomiño (Contratos administrativos, 12/02/2018)

Por resolución da Alcaldía do 19 de setembro de 2017, adxudicouse o contrato de obras de SANEAMENTO EN CARREGAL DE ABAIXO. Publícase a súa formalización para os efectos do artigo 154 do texto refundido da Lei de contratos do sector público, aprobado polo Real decreto lexislativo 3/2011, do 14 de novembro.157.344,25 euros. Importe neto: 157.344,25 euros. Importe total: 190.386,54 euros. DOCUMENTO ASINADO ELECTRONICAMENTE
ORDENANZA REGULADORA DA TAXA POR SERVIZOS DE DISTRIBUCIÓN DE AUGA, GAS, ELECTRICIDADE E OUTROS ABASTECEMENTOS PÚBLICOS, INCLUÍDOS OS DEREITOS DE ENGANCHE DE LIÑAS DE COLOCACIÓN E UTILIZACIÓN DE CONTADORES E INSTALACIÓNS ANÁLOGAS
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 20/12/2018)

Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada, inseríndose de seguido aos efectos previstos no artigo 17.3 e 4 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. Vilanova de Arousa a 13 de decembro de 2018. O Alcalde.—Weifang Trush Barazon. As vivendas ou locais comerciais que non teñan instalado contador, se lles facturará un mínimo de 47,09 € trimestrais, dándolles un prazo de sete días para que procedan a subsanar a deficiencia. As industrias que non teñan instalado contador, se lles facturará un mínimo de 76,04 € trimestrais, dándolles un prazo de sete días para que procedan a subsanar a deficiencia. As obras que non teñan instalado contador, se lles facturará un mínimo de 214,75 € trimestrais, dándolles un prazo de sete días para que procedan a subsanar a deficiencia. Estes prezos incrementaranse no I. V. E. correspondente. As Tarifas por alta inicial no servicio e segunda e sucesivas altas non experimentarán variación algunha, permanecendo os prezos en vigor:
APROBACIÓN DA MODIFICACIÓN DE CRÉDITO Nº 2/2018
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 25/10/2018)

A Xunta Veciñal da Entidade Local Menor de Camposancos, na sesión celebrada o día 15 de outubro de 2018, aprobou inicialmente o expediente administrativo de modificación de crédito 2/2018 na modalidade de suplemento de crédito financiado con maiores ingresos por importe de 89.885,28 euros. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante a Xunta Veciñal. De non presentarse reclamacións durante o prazo de exposición ao público considerarase definitivamente aprobado; en caso contrario, a Xunta Veciñal disporá dun prazo dun mes para resolvelas. En Camposancos. Documento asinado electronicamente á marxe. O presidente Rafael Álvarez Martínez
LICITACIÓN DA “SUBMINISTRACIÓN DE CARBURANTES, EN ESTACIÓN DE SERVIZO, PARA OS VEHÍCULOS DO PARQUE MÓBIL E MAQUINARIA MUNICIPAL”
ADMINISTRACIÓN LOCAL — Municipal — Sanxenxo (Contratos administrativos, 05/01/2018)

Aprobados os Pregos de Cláusulas Administrativas Particulares e de Prescricións Técnicas, que rexen a contratación da “subministración de carburantes, en estación de servizo, para os vehículos do parque móbil e maquinaria municipal”, anúnciase a convocatoria para a súa contratación. Sanxenxo, a 22 de decembro de 2017. O Alcalde-Presidente, Telmo Martín González
MODIFICACIÓN BASES EXECUCIÓN ORZAMENTO
ADMINISTRACIÓN LOCAL — Municipal — Sanxenxo (Presupostos e cadros de persoal, 10/10/2018)

Transcorrido o prazo de exposición pública da modificación das bases de execución do orzamento para 2018, téndose presentada unha reclamación por parte de Rangel Dolset Molanes e outros, a cal foi desestimada polo Pleno en sesión do 24.09.18, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, procedese á súa publicación consonte ao disposto no artigo 169.3 do Real decreto lexislativo 2/2004, antes citado. Modificar a base de execución orzamentaria para dedicar o importe de 936.339,28 euros á financiación dos gastos que se relacionan a continuación: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, 2 de outubro de 2018 O alcalde Telmo Martín González
AXUDAS CONCEDIDAS POLA REHABILITACIÓN DE EDIFICIOS E VIVENDAS NA ARI DO NÚCLEO DE ESTRIBELA, EN PONTEVEDRA (1ª CONVOCATORIA DA 6ª FASE DO PLAN ESTATAL DE VIVENDA 2013-2016)
ADMINISTRACIÓN LOCAL — Municipal — Pontevedra (Subvencións e axudas, 08/02/2018)

Por Decretos do Concelleiro Delegado da Área de Contratación e Facenda, prestábase aprobación definitiva a axudas da ARI do núcleo de Estribela, en Pontevedra, e aos correspondentes gastos ordenando os seus pagos a favor dos solicitantes de subvencións para a rehabilitación de edificios dentro da ARI de Estribela. Asemade, dispoñíase que unha vez rematada a tramitación dos expedientes de solicitude de subvención, procederíase a publicar unha relación das axudas concedidas no taboleiro de anuncios do Concello de Pontevedra, na sede electrónica https://sede.pontevedra. gal, e no BOP ao abeiro do que establece o artigo 28 das Bases que as regulan (BOP núm.245, de 21/12/15). En virtude do exposto faise pública a concesión de subvencións aos seguintes interesados: Contra o presente acto, que pon fin á vía administrativa, o interesado poderá interpoñer o RECURSO CONTENCIOSO-ADMINISTRATIVO ante o Xulgado competente desta orde de Pontevedra, no prazo de dous meses contados desde o día seguinte ao da súa notificación (arts 46 e 14 da Lei 29/1998). Non obstante, potestativamente, poderá interpoñerse o recurso de REPOSICIÓN ante o órgano que o ditou, no prazo dun mes, contado desde o día seguinte ao da súa notificación (art.124 da Lei 39/2015). Isto sen prexuízo de interpoñer calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpoñer recurso contencioso-administrativo no prazo de seis meses contados desde o día seguinte a aquel no que deba entenderse presuntamente desestimado (art.46.1 e 4 da Lei 29/1998). Pontevedra, 23 de xaneiro de 2018.—A Concelleira responsable da Área de Accesibilidade, Patrimonio Histórico e Medio Ambiente Urbano, Anabel Gulías Torreiro.—O Secretario da Administración Municipal, José Carlos Castiñeira Piñeiro.
CONVOCATORIA DA XUNTA ORDINARIA, REVISIÓN DE CONTAS, OBRAS REALIZADAS
SECCIÓN NON OFICIAL —  — Comunidad Traída Augas Monte Lourido (Outros documentos, notificacións e informacións públicas, 12/01/2018)

A Comunidade Traída de Augas Monte Lourido, con dirección en Latón 192 Meira, 36955 Moaña, provincia de Pontevedra convoca ASEMBLEA XERAL ORDINARIA DA TRAÍDA DE AUGAS MONTE LOURIDO PARA O SÁBADO 03 DE FEBREIRO DE 2018 ÁS 16:00 H EN 1ª CONVOCATORIA E ÁS 16:30 H EN 2ª CONVOCATORIA no Colexio da Guía. Mércores, a 3 de xaneiro de 2018.
DH. A36.45862. CONCESIÓN DUN CAUDAL DE AUGA A ANA ISABEL LOUZAO GONZÁLEZ E A HONORIO IGLESIAS PORTO, NO CONCELLO DA ESTRADA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 26/10/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 4 de setembro de 2018 e como resultado do expediente incoado ó efecto, outorgóuselle a Ana Isabel Louzao González e a Honorio Iglesias Porto unha concesión de 6046,8 m 3 anuais de auga que procede dun manancial situado no lugar de Prado, na parroquia de San Miguel de Castro (San Miguel), no concello da Estrada (Pontevedra), con destino a uso doméstico e rega. O xefe do Servizo de Tramitación Técnico-Administrativa do Dominio Público Hidráulico Julio Agustin William Churiaque
APROBACIÓN DEFINITIVA MODIFICACIÓN ORZAMENTARIA
ADMINISTRACIÓN LOCAL — Municipal — Vigo (Presupostos e cadros de persoal, 30/07/2018)

O Excmo. Concello de Vigo, en sesión ordinaria do Pleno da Corporación celebrada o 27 de xuño de 2018, aprobou inicialmente o expediente nº 54/142 de Modificación Orzamentaria nº 29/2018, expoñéndose o mesmo ao público, segundo anuncio publicado no Boletín Oficial da Provincia de Pontevedra, nº 127 de data 3 de xullo de 2018, rematando o prazo o día 24 de xullo. Transcorrido o prazo de exposición regulamentario, de acordo ao preceptuado polo artigo 169 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, e non téndose presentado reclamación algunha, considérase, por tanto, aprobada definitivamente a Modificación Orzamentaria números 29/2018, correspondente ao expediente nº 54/142. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do Texto refundido da Lei Reguladora das Facendas Locais, aprobado polo RD 2/2004, de 5 de marzo, a interposición de recursos non suspenderá por si só a aplicación da devandita modificación orzamentaria aprobada definitivamente.
APROBACIÓN DEFINITIVA DO EXPEDIENTE DE CAMBIO DE FINALIDADE Nº 03/CF/2018 E DE MODIFICACIÓN DE CRÉDITO POR SUPLEMENTO CRÉDITO Nº 01/SC/2018, DENTRO DO ORZAMENTO DO ACTUAL EXERCICIO
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 27/09/2018)

Aprobado inicialmente polo Pleno da Corporación, en sesión ordinaria celebrada o día 28 de xuño de 2018, e publicándose no B. O. P. número 155 de data 13 de agosto de 2018 o expediente de cambio de finalidade nº 03/CF/2018 do financiamento afectado procedente de diversas operacións de préstamo a longo prazo concertadas no exercicio 2015 e por importe de 17.830,00€ coa conseguinte modificación do Anexo de Investimentos, e expediente de modificación de crédito por suplemento de crédito nº 01/SC/2018, por importe de 17.830,00€, financiado con baixas de créditos de gastos doutras aplicacións do orzamento vixente por un importe global de 17.830,00€, para atender os gastos derivados dos seguintes expedientes de gasto: Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Lexislativo. Vilagarcía de Arousa, a 18 de setembro de 2018. O alcalde Alberto Varela Paz
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE XUÑO DE 2018
ADMINISTRACIÓN LOCAL — Provincial — Deputación Provincial (Subvencións e axudas, 31/07/2018)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de xuño de 2018 e que tramitou o Servizo de Cohesión Social e Xuventude da institución provincial. Pontevedra, 20 de xullo 2018 A deputada delegada O secretario Digna Rosa Rivas Gómez Carlos Cuadrado Romay
DH. A36.41410 CONCESIÓN A COMUNIDADE DE USUARIOS AUGAS DE REBORDELO, DUN CAUDAL DE AUGA, NA PARROQUIA DE CUNTIS (SANTA MARÍA), NO CONCELLO CUNTIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 05/02/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 15 de decembro de 2017 e como resultado do expediente incoado ó efecto, outorgóuselle á Comunidade de Usuarios Augas de Rebordelo unha concesión de 2.989,4 m 3 anuais de auga que procede de dous mananciais, A Salgueira e Castro Sevil, na parroquia de Cuntis (Santa María), no concello de Cuntis (Pontevedra), con destino a uso doméstico. O subdirector xeral de Xestión do Dominio Público Hidráulico Jaime Daniel El Mokaddemi El Hihi
CONVOCATORIA DA ASEMBLEA XERAL ORDINARIA, ANO 2018
SECCIÓN NON OFICIAL —  — Comunidad de Aguas de Calvar–Verdeal (Outros documentos, notificacións e informacións públicas, 27/02/2018)

A comunidade de augas de Calvar e Verdeal, convoca a todos os seus membros á XUNTA XERAL ORDINARIA, que se celebrará no local social, o vindeiro día 15/04/2018, ás 10:00 horas en primeira convocatoria, e ás 10:30 horas, en segunda, co seguinte orde do día: Lémbraselle a todo-los comuneiros que á hora de facer o ingreso ou transferencia bancaria é imprescindible indicar o NOME DO TITULAR DO PUNTO DE AUGA. Domaio, a 13/02/2018. A xunta de goberno
EXPTE.407A 2018/60-4. RET. LMTA ATI712 Á ANTENA DE CT CAN PREBETO E CT COUSO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 20/07/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente, en particular o establecido pola Consellería do Medio Rural que indica que a instalación necesita de acto de disposición segundo dispón o Decreto 260/1992, do 4 de setembro, de regulación da Lei 13/89 de montes veciñais en man común. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 29 de xuño de 2018. O xefe territorial Ignacio Rial Santomé
CORRECCIÓN DE ERRO RELATIVO AO ANUNCIO DE APROBACIÓN DEFINITIVA ORZAMENTO XERAL DO CONCELLO DE VILAGARCÍA DE AROUSA E DO SEU ORGANISMO AUTÓNOMO FPSDM CORRESPONDENTE AO EXERCICIO ECONÓMICO DE 2018, PUBLICADO NO BOP Nº 91 DE 11 DE MAIO 2018
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 23/05/2018)

No edicto publicado no BOP nº 91 de 11 de maio de 2018 relativo á aprobación definitiva do Orzamento Xeral do Concello de Vilagarcía de Arousa e do seu Organismo Autónomo FPSDM correspondente ao exercicio económico de 2018, on de di “Faise público que o Orzamento consolidado do Concello, no cal se integra o Presuposto da Fundación Pública de Servicios Deportivos Municipais, ascende tanto en GASTOS coma en INGRESOS, á contía de 27.056.229,94€, correspondendo a cada Capítulo as cantidades que a continuación se expresan, segundo o seguinte detalle”, debe dicir “Faise público que o Orzamento consolidado do Concello, no cal se integra o Presuposto da Fundación Pública de Servicios Deportivos Municipais, ascende tanto en GASTOS coma en INGRESOS, á contía de 27.435.573,10€, correspondendo a cada Capítulo as cantidades que a continuación se expresan, segundo o seguinte detalle”, en consonancia co acordo plenario de data 4 de maio de 2017 e o documento económico aprobado tal e como consta nas táboas que constan no referido Edicto. Vilagarcía de Arousa, 11 de maio de 2018 ALCALDE Asdo: Alberto Varela Paz
EXPEDIENTE DE INVESTIGACIÓN QUIOSKO DE BEBIDAS NO LUGAR DA PONTE DO VAL
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 17/04/2018)

Aprobado por Acordo do Pleno de data 7 de abril de 2018 o inicio do expediente de EXPEDIENTE INVESTIGACIÓN en relación o quiosko de bebidas ubicadas no lugar da Ponte do Val, San Miguel de Riofrío. a efectos de determinar a titularidade correcta dos mesmos, de acordo co disposto no artigo 49 do Regulamento de Bens das Entidades Locais aprobado por Real Decreto 1372/1986, de 13 de xuño, procédese á publicación deste acordo en o Boletín Oficial da Provincia. Desde o día da data de devandita publicación, exporase, así mesmo, un exemplar do Anuncio do Boletín no Taboleiro de anuncios do Concello de Mondariz, durante quince días. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://mondariz.sedelectronica. gal]. DOCUMENTO ASINADO ELECTRONICAMENTE
SUBASTA PARA APROVEITAMENTOS FORESTAIS LOTES 1, 2 E 3 2017
ADMINISTRACIÓN LOCAL — Municipal — Entidade Local Menor de Pazos de Reis (Tui) (Outros documentos, notificacións e informacións públicas, 11/05/2018)

A Xunta veciñal desta Entidade na sesión celebrada o dia 18/12/2017 acordou declarar deserta a subhasta dos aproveitamentos forestais expedientes nº 3605517400001, 3605517400002 e 3605517600003 e proceder a unha nova publicación no BOP ós efectos de presentación de ofertas. De acordo co anterior procedese a unha nova publicación no BOP os efectos de presentación de propostas. Xunta veciñal da entidade local menor de Pazos de Reis (Tui) Alleamento de lotes de aproveitamentos forestais mediante subhasta, que se indican: Monte Outeiro do Nuño e Fontenla num 526/529 de UP. O apeo deberá estar ultimado ós catro meses, contados dende a data da acta de entrega. Aberto; e forma de adxudicación: Subhasta. Os lotes mencionados teñen como mínimo o prezo base sinalado, reservándose a entidade os dereitos establecidos no 270 do seu Regulamento de Montes, no caso de que non alcancen o prezo índice. Provisional: 5% prezo base de cada lote; e definitiva: do 10% do prezo do remate. Presentaranse por separado para cada lote na Secretaría dentro dos vinte e seis días naturais seguintes ó da publicación deste edicto no BOP, ata as 20 horas; se o remate do prazo non coincidira en día laborable pasarase ó seguinte día hábil. As plicas serán abertas o día seguinte hábil do remate da súa presentación ás 20:00 hs na sé da entidade. Tódolos gastos, impostos, taxas, permisos, etc. serán a cargo do adxudicatario. D. domiciliado en. en nome propio ou en representación de. enterado do prego de condicións e do anuncio de subhasta para alleamento do aproveitamento forestal da Entidade Local Menor de Pazos de Reis, fai constar: 1º Ofrece polo lote que corresponde ó exp. nº. de. árbores, a contía.€ (en número e en letra). 2º Que está en posesión da documentación que esixe o prego de condicións e a lexislación vixente.3º Que acepta cantas obrigas se deriven do prego de condicións.4º Que achega xustificante de ter constituída a fianza provisional e demais documentos esixidos.5º Que declara non atoparse incurso en ningún dos casos de incompatibilidade ou incapacidade para contratar coa Administración Local e así como de estar ó corrente nas obrigas fiscais e da S. S. Pazos de Reis, 30 de abril de 2018.—O Presidente, Enrique Pérez Martínez.
IN407A 2018/365-4. CONCESIÓN A ELECTRA ALTO MIÑO DISTRIBUIDORA DE ENERGÍA, S. L., DE AUTORIZACIÓN DA AMPLIACIÓN DE POTENCIA DO CT BUDIÑO-ORTIZ (O PORRIÑO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/11/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 6 de novembro de 2018. O xefe territorial Ignacio Rial Santomé